USS «Iowa» var det første slagskipet som ble bygget i Iowa-klassen, og det fjerde skipet i United States Navy som ble oppkalt etter delstaten Iowa. «Iowa» var det eneste slagskipet i sin klasse som tjenestegjorde i Atlanterhavet under andre verdenskrig. Der transporterte hun blant annet Franklin D. Roosevelt til Mers El Kébir i Algerie. Derfra dro Roosevelt videre til Teherankonferansen der han skulle møte Winston Churchill og Josef Stalin.